এ বিষয়ে তামিম বলেন, ‘এখন পরিস্থিতিটা একটু আলাদা। আপনি যদি দেখেন আমরা নরমালি টি-টোয়েন্টি খেলতাম খুবই কম। কিন্তু আপনি যদি আমাদের পরবর্তী ৬ মাস বা এক বছরের সূচি দেখে আমরা কিন্তু প্রচুর পরিমান টি-টোয়েন্টি খেলব। সম্ভবত ওয়ারনেডরে চেয়েও বেশি টি-টোয়েন্টি খেলা আছে পরবর্তী এক বছরের মধ্যে। আমরা এখানেও ২টি খেলব। শ্রীলঙ্কায় ৪/৫টা খেলব। তারপর ওয়েস্ট ইন্ডিজেও ২টা না ৩টা টি-টোয়েন্টি আছে। এখন আমার কাছে মনে হয় এখনই সঠিক সময় যে আমাদের কোন ধরণের ব্যালান্স অথবা কোন ধরণের প্ল্যানিংয়ে আমরা আগাব। এখন থেকে আমরা যদি রেডি হয়ে যাই যত কম সময় নিয়ে তাহলে আমাদের জন্য ভাল। কারণ, ২০২০ এ বিশ্বকাপ আছে। আমাদের হাতে যথেষ্ট সময় আছে।’